
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Valdības rīcības plāna 35.10. punkts Ekonomikas ministrijai un Tieslietu ministrijai uzdod nodrošināt pakāpeniska vienotā būvniecības un nekustamā īpašuma reģistrācijas procesa ieviešanu no būvniecības ieceres ierosināšanas līdz būves ierakstīšanai Valsts vienotā datorizētā zemesgrāmatā, primāri datus iegūstot datu apmaiņas veidā informācijas sistēmu līmenī.
Saeimas Valsts pārvaldes un pašvaldību lietu komisijā izvirzīts ar minētajiem jautājumiem sasaistīts uzdevums Tieslietu ministrijai un Ekonomikas ministrijai – atteikties no būvju kadastrālās uzmērīšanas, kopīgi sagatavojot priekšlikumus normatīvo aktu grozījumiem, lai iedzīvinātu vienotu un secīgu būves reģistrācijas procesu no būvniecības informācijas sistēmas līdz Valsts vienotajai datorizētajai zemesgrāmatai.
Ministru kabineta uzdevums Ekonomikas ministrijai sadarbībā ar Tieslietu ministriju atbilstoši Ekonomikas ministrijas informatīvajā ziņojumā “Būves vienota reģistrācija BIS, Kadastrā un Zemesgrāmatā” (24-TA-3041) (turpmāk - Informatīvais ziņojums), kas pieņemts Ministru kabineta 2025. gada 29. aprīļa sēdē (prot. Nr. 17, 35. §), turpināt darbu pie vienotā būves reģistrācijas procesa ieviešanas un nepieciešamības gadījumā izstrādāt normatīvo aktu grozījumus.
1.2. Mērķis
Mērķa apraksts
Projekta mērķis ir precizēt izpildmērījuma plānā norādāmo informāciju vienotā būves reģistrācijas procesa ieviešanai Nekustamā īpašuma valsts kadastra informācijas sistēmā (turpmāk – Kadastra informācijas sistēma), kā arī precizēt citus nosacījumus izpildmērījuma plāna sagatavošanā un topogrāfiskajā uzmērīšanā atbilstoši Informatīvajā ziņojumā noteiktajam.
Spēkā stāšanās termiņš
01.01.2026.
Pamatojums
Ministru kabineta 2025. gada 29. aprīļa sēdes protokola Nr. 17 35. § 2. punkts nosaka, lai pēc nepieciešamā finansējuma nodrošināšanas varētu īstenot Informatīvajā ziņojumā aprakstīto risinājumu līdz 2026. gada 1. janvārim, visām iesaistītajām institūcijām turpināt diskusiju un veikt objektīvu izvērtējumu, lai izstrādātu konkrētu vienotu būves reģistrācijas procesa modeli un atbilstoši nepieciešamībai sagatavotu normatīvo aktu grozījumus, Tieslietu ministrijai kadastra un mērniecības jomā.
1.3. Pašreizējā situācija, problēmas un risinājumi
Pašreizējā situācija
Izpildmērījuma plāna sagatavošanu regulē Ministru kabineta 2012. gada 24. aprīļa noteikumi Nr. 281 “Augstas detalizācijas topogrāfiskās informācijas un tās centrālās datubāzes noteikumi” (turpmāk – Noteikumi Nr. 281). Šī brīža spēkā esošā regulējumā nav definēta obligāta prasība izpildmērījumu veikšanas ietvaros attiecīgo mērniecības darbu veicējam vērtēt un norādīt atkāpes no būvprojekta. Kā arī izpildmērījuma plāna sagatavošanā noteiktā prasība speciālā slānī norādīt noslēgtu, nepārtrauktu būves kontūru ir attiecināma tikai uz inženierbūvēm un pirmās grupas ēkām, un tikai tad, ja paredzēta datu reģistrācija vai aktualizācija Kadastra informācijas sistēmā.
Ievērojot Informatīvajā ziņojumā izklāstīto vienotās būves reģistrācijas procesa ieviešanu un tajā identificētās problēmsituācijas, projekts paredz pārskatīt Noteikumus Nr. 281, sniedzot risinājumu vienotā būves reģistrācijas procesa īstenošanai.
Problēmas un risinājumi
Problēmas apraksts
Šobrīd spēkā esošajos Noteikumos Nr. 281 ir noteikts, ka izpildmērījuma plānā speciālā slānī un ar noslēgtu, nepārtrauktu būves kontūru norāda tikai inženierbūves un pirmās grupas ēkas, pie nosacījuma, ja paredzēta datu reģistrācija vai aktualizācija Kadastra informācijas sistēmā uz izpildmērījuma plāna pamata. Būvju loks, kurām normatīvajos aktos būvniecības jomā to pieņemšanai ekspluatācijā vai būvdarbu pabeigšanai ir nepieciešams būvniecības informācijas sistēmā iesniegt izpildmērījuma plānu, un kurām atbilstoši normatīvajos aktos noteiktajam ir veicama to reģistrācija Kadastra informācijas sistēmā, jau šobrīd ir daudz plašāks – tās ir arī otrās grupas palīgēkas un lauksaimniecības nedzīvojamās ēkas. Jau šobrīd tiek virzīti grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi” (25-TA-800), paredzot, ka rūpnieciski ražotas viena dzīvokļa dzīvojamās mājas ar kopējo platību, kas nepārsniedz 150 m2, jaunu būvniecību vai novietošanu varēs realizēt ar paskaidrojuma rakstu, kurā būvdarbu pabeigšanai būvniecības informācijas sistēmā ir jāiesniedz izpildmērījuma plāns.
Bez tam, šobrīd virzītais vienotais būvju reģistrācijas process paredz, ka visos gadījumos, kad būvniecība tiek veikta ar būvprojektu un būvatļauju, tālākā būves reģistrācija tiks veikta, neveicot būves kadastrālo uzmērīšanu, bet no būvniecības informācijas sistēmas datiem un dokumentiem, kā rezultātā arī šo būvju būvniecības gadījumā precīzas būves kontūras un izvietojuma noteikšanai zemes vienībā un būves datu reģistrācijai Kadastra informācijas sistēmā būs nepieciešams izpildmērījuma plāns ar būves kontūru tajā un norādītu būves apjomu atbilstoši normatīvajos aktos būves kadastrālās uzmērīšanas jomā noteiktajiem apjoma rādītājiem, papildus norādot būves lietošanas veidu atbilstoši normatīvajiem aktiem būvju klasifikācijas jomā.
Risinājuma apraksts
Lai mazinātu administratīvo un birokrātisko slogu, kā arī nākotnē kvalitatīvi veiktu būves datu reģistrāciju Kadastra informācijas sistēmā, prasību par izpildmērījuma plānā speciālā slānī un ar noslēgtu, nepārtrauktu līniju attēlot būves kontūru, kā arī norādīt būves apjoma rādītājus un būves lietošanas veidu, ja tādi nav strukturēti reģistrēti būvniecības informācijas sistēmā, nepieciešams attiecināt uz visu Kadastra informācijas sistēmā reģistrējamo vai aktualizējamo būvju loku.
Problēmas apraksts
Spēkā esošie Noteikumi Nr. 281 paredz, ka ēku uzmēra pa tās lielāko perimetru cokola līmenī, ēkām uzmēra arī lielākā perimetra projekciju uz zemes, un, uzmērot ēkas, cokola arhitektoniskos izvirzījumus attēlo, ja tie lielāki par 20 centimetriem apvidū, kas ir pretrunā šobrīd spēkā esošajiem normatīvajiem aktiem būvniecības jomā par ēkas apbūves laukuma noteikšanu.
Risinājuma apraksts
Ar projektu tiek noteikts, ka ēkai apbūves laukumu nosaka atbilstoši normatīvajiem aktiem būvniecības jomā.
Problēmas apraksts
Informatīvais ziņojums visos būvniecības gadījumos paredz mērnieka secinājumu reģistrēšanu par to, vai uzmērītā būve atbilst vai neatbilst būvniecības iecerei jeb “būves profilam” vai būvprojektam.
Spēkā esošais normatīvais regulējums nosaka, ka jaunizbūvētās būves faktisko novirzi attiecībā pret projektu izpildmērījuma plānā attēlo tikai pēc pasūtītāja vai būvvaldes pieprasījuma.
Risinājuma apraksts
Ar projektu tiek noteikts, ka izpildmērījuma plānā visos gadījumos attēlo jaunizbūvētās būves faktisko novirzi attiecībā pret projektu.
Problēmas apraksts
Saskaņā ar Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" 132. un 133. punktu jaunbūvējamās būves (izņemot transporta inženierbūvēm un ar tām saistīto infrastruktūru, termināļiem, inženiertīkliem un to objektiem, tai skaitā inženiertīklu pievadiem, hidrotehniskām būvēm (dambjiem, aizsprostiem, moliem un līdzīga rakstura objektiem), inženierbūvēm, kuras nav augstākas par 1,6 metriem, žogiem, tai skaitā mūriem, neatkarīgi no to augstuma) izvieto ne tuvāk par četriem metriem no zemes vienības robežām.
Atbilstoši Noteikumiem Nr. 281 ģeodēzisko darbu veikšanai sertificēta persona topogrāfiskā plāna vai izpildmērījuma plāna izgatavošanai pieprasa Valsts zemes dienestam Kadastra informācijas sistēmas kadastra kartes (telpiskos) datus un tos attēlo topogrāfiskajā plānā un izpildmērījuma plānā.
Saskaņā ar normatīvajiem aktiem kadastra objekta reģistrācijas un kadastra datu aktualizācijas jomā kadastra karti veido kā digitālu pārskata karti par zemes vienību, būvju, ēku, ūdens lietošanas, ceļa servitūtu un zemes vienību daļu savstarpējo izvietojumu teritorijā. Tā tiek uzturēta atbilstoši kadastrālās uzmērīšanas datu precizitātei (uzmērīta, ierādīta, projektēta zemes vienība) - instrumentāli uzmērītas robežas, kur robežpunktiem ir noteiktas koordinātes, kadastra kartē tiek attēlotas atbilstoši kadastrālajā uzmērīšanā noteiktajām koordinātēm, bet ierādītas un projektētas zemes vienību robežas attēlo savstarpēji izlīdzinātas.
Savietojot topogrāfiskās informācijas datus ar kadastra kartes datiem, var rasties situācija, ka būve attiecīgās zemes vienības robežām atrodas tuvāk par četriem metriem, bet, iespējams, šīs zemes vienību robežas nav instrumentāli uzmērītas vai tās neatbilst robežu plānā norādītajām koordinātām.
Atbilstoši normatīvajiem aktiem zemes kadastrālā uzmērīšanas jomā zemes vienību robežu instrumentālo uzmērīšanu veic zemes kadastrālajā uzmērīšanā sertificēta persona. Līdz ar to, lai precīzi noteiktu zemes vienību robežas un konstatētu būves izvietojumu tajās, ir veicami zemes kadastrālās uzmērīšanas darbi, kuriem jāpiesaista zemes kadastrālajā uzmērīšanā sertificēta persona.
Risinājuma apraksts
Ar projektu tiek noteikts, ka, savietojot topogrāfisko informāciju ar kadastra karti, apvidus objekta, tai skaitā būves, un zemes vienības robežas savstarpējam novietojumam ir informatīvs raksturs. Lai noteiktu būves izvietojumu zemes vienības robežās, veicami zemes kadastrālās uzmērīšanas darbi. Norādāms, ka resursu taupības nolūkos zemes kadastrālās uzmērīšanas darbi veicami tikai tajos gadījumos, ja saskaņā ar topogrāfiskajiem mērījuma datiem un kadastra kartes datiem būve no attiecīgās zemes vienības robežām atrodas tuvāk nekā to nosaka normatīvie akti būvniecības jomā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Būvniecības ierosinātāji
Ģeodēzisko darbu veikšanai sertificēta persona
Ietekmes apraksts
Būvniecības ierosinātājiem - vienotais būves reģistrācijas process samazina laiku, kas nepieciešams būves datu reģistrācijai Kadastra informācijas sistēmā, kā arī ierosināšanas process tiek nodrošināts kā vienas pieturas aģentūrā, procesu ierosinot tikai būvniecības informācijas sistēmā.
Ģeodēzisko darbu veikšanai sertificētai personai - projekts paredz izmaiņas izpildmērījuma plāna sagatavošanā un topogrāfiskajā uzmērīšanā atbilstoši Informatīvajā ziņojumā noteiktajam, pastiprinot ģeodēzisko darbos sertificētas personas lomu būvniecības procesā.
Juridiskās personas
Būvniecības ierosinātāji
Ietekmes apraksts
Vienotais būves reģistrācijas process samazina laiku, kas nepieciešams būves datu reģistrācijai Kadastra informācijas sistēmā, kā arī ierosināšanas process tiek nodrošināts kā vienas pieturas aģentūrā, procesu ierosinot tikai būvniecības informācijas sistēmā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Nodrošinot vienas pieturas aģentūras principu, samazināsies patērētais laiks un finanšu līdzekļi iestāžu apmeklēšanai un būvniecības procesa realizācijai.
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Nodrošinot vienas pieturas aģentūras principu, samazināsies patērētais laiks un finanšu līdzekļi iestāžu apmeklēšanai un būvniecības procesa realizācijai.
2.2.4. uz mazajiem un vidējiem uzņēmējiem:
Jā
Ietekmes apraksts
Tiek vienkāršots būvniecības, būves datu reģistrācijas process Kadastra informācijas sistēmā.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi" (24-TAP-1273).
Pamatojums un apraksts
Lai nodrošinātu kadastra datu reģistrāciju, veicami grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi" vienotā būves reģistrācijas procesa īstenošanai.
Atbildīgā institūcija
Tieslietu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Ekonomikas ministrija, Valsts zemes dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
Sabiedrības līdzdalība tiks veikta Vienotajā tiesību aktu projektu izstrādes un saskaņošanas portālā, lūdzot sabiedrībai sniegt viedokli (iebildumus un priekšlikumus) par projektu.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ekonomikas ministrija
Valsts zemes dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Vienkāršota un paātrināta būves būvniecība un reģistrācija Kadastra informācijas sistēmā un Zemesgrāmatā.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Vienkāršota un paātrināta būves būvniecība un reģistrācija Kadastra informācijas sistēmā un Zemesgrāmatā.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Vienotā būves datu reģistrācijas procesa ieviešana samazinās pakalpojuma sniegšanas laiku un vienkāršos būvniecības un ar datu reģistrāciju saistītos procesus.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Būvniecības informācijas sistēmas un Kadastra informācijas sistēmas pilnveide.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

